Крвни мир/5
ПОЈАВА V

СТОЈАН (сам): Е, није фајде, баш ваља!... Ваљаду јој саме очи Цариграда, а да и не говорим о образима па о коси, па о њедрима ... (Весело.) Их, та болан да оздравиш само кад се примакнеш њојзи... Није то него би баш помахнитао без ње ... Ако је сваког јутра не видим, не могу ни да сједим, ни да радим, ни да стојим, ни да ходам ... А кад је ’вако видим, па кад ј'ош ш њоме проговорим, е, чини ми се да сам виши и од цара и од владике и од мутесарифа и... и од свега свијета. Баш ћу вала да говорим стрики да ми свадба буде брже, јер се ово ’вако не може чекат’... Додијало богме, па то је. (Чују се гласови из куће.) Аха, ево и нашијех ... Сад треба да се иђе на радњу.

Крвни мир